Eurasiafi turci (Gyps fulvus)

Eurasiafi turci ( Gyps fulvus ) sotir katca ke Turci oxi.

Tir flemafi turci, dem ebeltaf ault isu wilteem ; berga is taka tid besanafa gu batakafa bruxa voxen oral tiguackaf tir drajebukaf. Dum kotari turci, va xim is awalkaf sulem gimalestur. Bene arestafa raporafa dzeta ton lospama giblir lize begama tigir. Grutesi va donafa witca, koe ontinaf rid talar vieli va wivga tcaluter aze va xo pu milkatcik murobar aze iniasotceson va int aykar.

Vantolongasa fipta tir ton viafa talara is lubera van begama. Ta begamara, va raporafe kroye ok arula ok betsa gisaver, jupason da begama gu idulap di zo nendar kase moe geefa datca tigir.

Oc tici bareaksat arti toloy cwan aksat koblid. Koe begama kali balemeaf aksat wan tigid aze va taneafa talara skud.

 Afigasuteks 

 Opaf zovdaks 

 Notraca 
 Pulasa vuestexa is xantaza 
 (en) vuest- : Walvedeyafa Zveriopafa Aba : Gyps fulvus is Accipitriformes
 (fr+en) vuest- : Avibase : Gyps fulvus
 (fr) vuest- : Oiseaux.net : Gyps fulvus
 (en) vuest- : UICN : Gyps fulvus (Hablizi, 1783)
 (en) vuest- : ARKive valdigak : Gyps fulvus
 (en) vuest- : Animal Diversity Web : Gyps fulvus
 (en) vuest- : NCBI : Gyps fulvus
 (fr) vuest- : CITES : Gyps fulvus is Accipitriformes
 (en) vuest- : Alan P. Peterson : Gyps fulvus is Accipitriformes

 Ara vuestexa 
 Eurasiafi turci (Gyps fulvus) dene fulvus Wikispecies 

Turci (Gyps fulvus)
Turci (Gyps fulvus)
Turci (Gyps fulvus)